**Noaptea doarme liniștită**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.Noaptea doarme liniștită

Noaptea doarme liniștită

Pe o pernă la răscruci

Și cu visul mă invită

Să alerg după năluci.

Nestatornică e luna

Vrea să vină pe maidan

Să ceară în gând, arvuna,

Regăsirii, an de an.

Însă eu, pe jumătate,

Astăzi, dorm în visul meu

Și mă-ntreb cum de se poate

Să-ntâlnesc luna mereu?

Cum de văd toți trandafirii

Legănându-se în vânt

Și pe noi, pe-al amintirii,

Val de ceață, când și când!?

Mă cobor și mă înalț

Peste munți de veșnicii

Iar tăcerea cu nesaț

O ascund vis să știi.

Nu aș vrea ca lumea toată

S-o ridic sau s-o scufund,

Însă vulturii-mi dau roată

Ascunzând visul în prund.

Ce-aș mai alerga cu tine

Prinși de lună sau de soare

În iubirea care vine

Ca un mic boboc de floare.

Dar mă-ntorc cu stele-n mână,

Le-am cules din versul tău

Unde luna ca o zână

Se plimba pe-ntinsul hău.